TU คาดกำไร 1Q23 จะอ่อนแอ
7 เมษายน 2566

TU คาดกำไร 1Q23 จะอ่อนแอ
คาดกำไร 1Q23 จะลดลง YoY และ QoQ เราคาดว่ากำไรสุทธิ 1Q23 ของ TU จะอยู่ที่ 981 ลบ. ลดลง 44% YoY และ 21% QoQ กำไรสุทธิที่คาดว่าจะลดลงเชิง YoY และ QoQ น่าจะมีสาเหตุหลักมาจากยอดขายที่ลดลงจากทุกกลุ่มธุรกิจและอัตรากำไรขั้นต้นที่ลดลงจากราคาปลาทูน่าที่สูง แม้ว่าธุรกิจ Red Lobster คาดว่าจะพลิกกลับมามีกำไรมากขึ้น เนื่องจากเป็นช่วงไฮซีซั่นและมีการจัดเทศกาล Lobster Festival ใน 1Q23 ประมาณการกำไร 1Q23 ของเราคิดเป็น 13.9% ของประมาณการกำไรปี 2566 ที่ 6.7 พันลบ. (-6.3% YoY)
ยอดขาย 1Q23 ลดลง YoY และ QoQ จากอุปสงค์ที่ลดลงและราคาปลาทูน่าที่สูงขึ้น เราคาดว่ายอดขายรวมใน 1Q23 จะอยู่ที่ 3.44 หมื่นลบ. ลดลง 5.1% YoY และ 13.1% QoQ จากการลดสต็อกสินค้าของลูกค้าในทุกกลุ่ม ซึ่งรวมถึง อาหารทะเลกระป๋อง อาหารทะเลแช่แข็ง อาหารสัตว์เลี้ยง และผลิตภัณฑ์มูลค่าเพิ่ม เราคาดว่าอัตรากำไรขั้นต้น 1Q23 จะลดลง 30bps YoY และ 10bps QoQ เป็น 17.2% ราคาปลาทูน่าเฉลี่ย 1Q23 สูงกว่าที่เราคาดการณ์ไว้ก่อนหน้านี้ ซึ่งอยู่ที่ประมาณ 1,810 ดอลล่าร์สหรัฐฯ/ตัน (+9% YoY และ +5% QoQ) ขณะที่ค่าใช้จ่ายในการขายและบริหาร (SG&A) 1Q23 อยู่ที่ 4.4 พันลบ. (-5.8% YoY และ -1.6% QoQ) จากค่าระวางเรือที่ลดลง แต่อัตราส่วน SG&A ต่อรายได้จะเพิ่มขึ้นเป็น 12.8%
คาด Red Lobster จะทำผลงานได้ดีขึ้นจากการเป็นช่วงไฮซีซั่น เราคาดว่าส่วนแบ่งกำไรจาก Red Lobster จะดีขึ้นอย่างมีนัยสำคัญ YoY และ QoQ เนื่องจากราคาวัตถุดิบ รวมถึงราคากุ้งและกุ้งล็อบสเตอร์ที่ลดลง อย่างไรก็ตาม ต้นทุนการดำเนินงานอื่นๆ จะยังคงสูงอยู่ ปัจจุบันการดำเนินงานของ Red Lobster เริ่มดีขึ้นซึ่งเป็นไปตามที่ผู้บริหารคาดหวังไว้
มุมมอง KS
คงคำแนะนำ “ซื้อ” จากการประเมินมูลค่าที่ถูก เราคงคำแนะนำ “ซื้อ” TU และปรับเพิ่มราคาเป้าหมายใหม่เป็น 20.3 บาท จากเดิม 22.2 บาท ตามการปรับประมาณการกำไร
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #TU